VryheidsFront Plus - Kwazulu-Natal
English Inleiding Nuusgebeure Videos Artikels Afrikaner-Selfbeskikking. VF+ Webwerf en Facebook
So word ek nou-die-dag gevra:"Oom Jan, jy praat so van vertroue in God terwyl jy besig is met 'n politieke artikel.
Dink jy dit is die regte ding om te doen?
My Pa het altyd gesê dat Politiek en Godsdiens baie beslis nie by dieselfde tafel sit nie.
Ok, kom ons praat sommer padlangs.
Ek is nie skaam vir my Godsdiens nie en nog minder vir my God. Hy het my tenslotte gemaak wat ek is en my gegee wat ek het. Ek is ook nie skaam vir die positiewe waardestelsels wat my godsdiens my gee.
Ons geloof is deel van ons kultuur, dit is tog waar ons vandaan kom. Ons mag dit uitleef, veral nou in die donkerste uur van ons volksgeskiedenis óóit.
Boonop het oom Paul sy ou volkie geregeer met die Bybel in sy hand. Waarom kan ons dit dan ook maar doen nie, nè?
Waar staan JY vandag, vriend? vriendin?
waar sien jy JOU toekoms?
en jou kinders s'n??
Kom sluit aan, Volksgenote!
Ons mág..... Ons kán..... Ons gáán!!!
VryheidsFront Plus - Pietermaritzburg.
Oor Selfbeskikking - met Oom Jan.
Ontleding van VF+ Verkiesings-resultate.
'n Ontleding deur Mnr. Cor Ehlers - voorsitter van OASE - oor die VF+ resultate van die pas afgelope nasionale verkiesing:-
"Van die nagenoeg 415 000 stemme wat VF Plus in die pas afgelope verkiesing gekry het,
is net ongeveer 90 000 afkomstig uit die 3 Kaapse provinsies,
met slegs ongeveer 13 500 uit die Noord-Kaap waar Orania geleë is.
Nagenoeg 325 000 stemgeregtigdes - hoofsaaklik Afrikaners - waarvan meer as 250 000 in 'n gebied woon wat aaneenlopend afgebaken kan word (hoofsaaklik die sentrale, noordelike en oostelike Vrystaat, Noord-Natal, die oostelike Hoëveld van Mpumalanga, Pretoria, Centurion en ander stemdistrikte van Gauteng asook Noord-Wes), het duidelik vír selfbeskikking gestem.
Bogemelde gebied is min of meer so groot soos Oostenryk en beslaan minder as 12% van SA se totale grondoppervlakte.
Dit is die gebied waar Afrikaners al vir geslagte lank gevestig is, waar meer as 50% van alle Afrikaners (nagenoeg 1,5 miljoen) huidiglik woon en 'n etniese meerderheid vorm, waar hulle die wettige eienaars van waarskynlik meer as 80% van die grondgebied is, en waar hul in hul geskiedenis soewereiniteit geniet het.
Dis nóú die tyd om druk uit te oefen op VF Plus om te begin onderhandel vir 'n 10de provinsie waar Afrikaners territoriale selfbeskikking kan uitoefen op basis van demokratiese geregtigheid - binne die raamwerk van SA se Grondwet (Art. 235) en internasionale reg.
Stuur asseblief aan vir mede-Afrikaners."
Cor Ehlers. OASE
Ons mág..... Ons kán..... Ons gáán..... want ons ís:-
(Opgestel deur Jan Mastenbroek)
Die haalbaarheid en volhoubaarheid van selfbeskikking vir 'n volk op onafhanklike grondgebied is op uiters kundige wyse nagevors en gepubliseer.
Hierdie nuwe boek oor Afrikaner-Selfbeskikking word werklik aanbeveel vir dié wat Selfbeskikking as 'n noodsaaklikheid sien maar nie eintlik op hoogte is van die SA-Grondwet of Internasionale Regsvereistes nie.
Afrikaner-heimat:- die Tiende Provinsie"
deur Cor Ehlers.
Hierdie dokument is bedoel om Afrikaners bewus te maak van hul REG om onafhanklik hulself oor eie gebied te regeer.